Սեպտեմբերի 2-ին Արցախի ժողովուրդն աշխարհի համայն հայության հետ նշեց իր պայծառ տոներից մեկը` Հանրապետության հռչակման օրը: Ու, եթե հիշարժան իրադարձության հետ կապված, դիրքերում գտնվող զինվորը սեպտեմբերի 2-ին առավել աչալուրջորեն էր կատարում մարտական իր հերթապահությունը, ապա մայրաքաղաք Ստեփանակերտում տոնակատարության մեկնարկը <<վերապահվել>> էր պաշտպանության բանակի զորաշարասյուններին, որոնք վաղ առավոտյան խրոխտ քայլերգերով անցնում էին կենտրոնական փողոցներով` <<ավետելով>> լուսաբացը: Տոնակատարության մասնակիցները ծաղիկներ խոնարհելով Արցախի անկախության և...